




ΑΓΑΠΗ- ΕΡΩΤΑΣ

Αγάπη- ορισμός: ο ισχυρός συναισθηματικός δεσμός προσώπων που αφοσιώνονται το ένα στο άλλο χωρίς ιδιοτέλεια και υστεροβουλία αλλά με αλληλοσεβασμό

Μορφές αγάπης:

· Γονεική αγάπη: η τρυφερότητα, η στοργή, η φροντίδα που δίνουν οι γονείς στα παιδιά. Αποτελεί ένα δεσμό που δύσκολα σπάει και είναι αμφίδρομος

· Αδελφική αγάπη: η ιδιαίτερη σχέση που αναπτύσσεται μεταξύ αδελφιών

· Ερωτική αγάπη: ο δεσμός που αναπτύσσεται με άλλο πρόσωπο με την επιθυμία να μοιραστούμε μαζί του την υπόλοιπη ζωή μας

· Η αγάπη προς το συνάνθρωπο που ξεκινά από τα αισθήματα ευθύνης και σεβασμού προς τον άλλο και στοχεύει στην καλοσύνη, την ισότητα, τη κοινωνική δικαιοσύνη

· Η αγάπη προς τον εαυτό μας, με την έννοια του σεβασμού προς την οντότητά μας και όχι με την έννοια του ναρκισσισμού και του άκρατου εγωισμού

· Η αγάπη προς το Θεό, για όποιον το επιθυμεί

· Η αγάπη προς την πατρίδα και το Έθνος

· Η αγάπη για τη φύση, το περιβάλλον κ.α.
Γνωρίσματα της αγάπης

1)η διάθεση προσφοράς χωρίς ανταλλάγματα που φτάνει ως την αυτοθυσία

2) η συμπαράσταση στη λύπη και η συμμετοχή στη χαρά

3)η απουσία κτητικής διάθεσης, ο σεβασμός στην αυτονομία και την ελευθερία του άλλου

4) η ανιδιοτέλεια, η αγνότητα των προθέσεων

5) η εμπιστοσύνη και η έλλειψη καχυποψίας

6) η υπομονή και ο διάλογος 

7) η έλλειψη μνησικακίας, ζηλοφθονίας, εγωισμού, αλαζονείας

8) η ανεκτικότητα, η απουσία διακρίσεων

9) η μεγαλοψυχία και η δικαιοσύνη

Η σημασία της αγάπης

· Σε ατομικό επίπεδο: ηθικοποιεί τον άνθρωπο δημιουργώντας του ηθικές αξίες ή βοηθώντας τον να αναπτύξει άλλες
· Σε ψυχολογικό επίπεδο: τον κάνει πιο ευτυχισμένο, πιο πλήρη και ολοκληρωμένο

· Σε πνευματικό επίπεδο: απελευθερώνει τις δημιουργικές δυνάμεις του ανθρώπου

· Σε διαπροσωπικό επίπεδο : συμβάλλει στην ανάπτυξη υγιών σχέσεων, απομακρύνοντας την καχυποψία και ενισχύοντας την αλληλεγγύη και τον αλληλοσεβασμό

· Σε κοινωνικό επίπεδο: βοηθά στην κοινωνικοποίηση των ατόμων, στην επίλυση προβλημάτων με τη χρήση του διαλόγου και της συνεργασίας, στην απόκτηση αισθημάτων κοινωνικής ευθύνης και την υιοθέτηση στόχων που αποβλέπουν στο καλό και την ευημερία του κοινού συμφέροντος

· Σε διεθνές επίπεδο: αναπτύσσει πνεύμα οικουμενικής συνείδησης, επιτρέπει τη συνύπαρξη και τη συναδέλφωση των λαών, απαλλάσσει από μίση, προκαταλήψεις, φανατισμούς

Παράγοντες που εμποδίζουν την εμφάνιση αγάπης

· Επικράτηση του καταναλωτισμού και του υλισμού
· Υποκρισία και η ιδιοτέλεια

· Αντιπαλότητα και ανταγωνισμοί μεταξύ των ανθρώπων

· Ανισότητα και αδικία, καταπάτηση ανθρωπίνων δικαιωμάτων

· Η βία και η εγκληματικότητα, η ανασφάλεια που επικρατεί

· Οι πολεμικές συγκρούσεις, τα μίση και οι προκαταλήψεις που επικρατούν

· Η έλλειψη κοινωνικοποίησης λόγω και των έντονων ρυθμών ζωής

· Η έκπτωση των ηθικών αξιών

Λύσεις

1) παροχή ανθρωπιστικής παιδείας μέσω της οποίας τα άτομα καλλιεργούνται ηθικά, διαμορφώνουν τα δικά τους αξιολογικά κριτήρια, διευρύνουν τους δικούς τους ορίζοντες και ανοίγουν το δρόμο για την αγάπη

2) αυτογνωσία η οποία μας επιτρέπει να ελέγχουμε πρώτα τον εαυτό μας, να εντοπίζουμε τα πλεονεκτήματα και ταμ μειονεκτήματά μας, να αποκτήσουμε σύνεση και μετριοπάθεια ώστε στη συνέχεια να μπορούμε να αναπτύξουμε και διαπροσωπικές σχέσεις
ΕΡΩΤΑΣ

Ορισμός: το έντονο συναίσθημα έλξης και επιθυμίας μεταξύ δύο προσώπων που χαρακτηρίζεται από πόθο αλλά και από επιθυμία για σεξουαλική επαφή. Ο πλατωνικός έρωτας είναι ανεκπλήρωτος έρωτας που δεν περνά στο τελευταίο αυτό στάδιο

Γνωρίσματα του έρωτα

1) αμοιβαία έλξη

2) αγάπη, αφοσίωση, τρυφερότητα

3) εμπιστοσύνη, έλλειψη καχυποψίας

4) εξιδανίκευση του συντρόφου

5) πόθος και το πάθος που ξεπερνά κάθε λογική και που πολλές φορές οδηγεί σε ζήλεια, ανασφάλεια, εγωισμούς

6) η διάθεση για ρομαντισμό

Η σημασία του έρωτα

· ομορφαίνει τη ζωή του ανθρώπου, τον γεμίζει χαρά και αισιοδοξία, πληρότητα

· ελευθερώνει δημιουργικές δυνάμεις του ανθρώπου

· απαλλάσσει από τον εγωκεντρισμό καθώς το άτομο αναπτύσσει συναισθήματα και για άλλο άτομο

· συντελεί στην αναπαραγωγική διαδικασία

Έρωτας και εφηβεία

-Συνήθως στην εφηβεία οι άνθρωποι έχουν τα πρώτα ερωτικά σκιρτήματα και τις πρώτες σεξουαλικές επαφές. Ο έφηβος σε μια δύσκολη περίοδο της ζωής του, που χαρακτηρίζεται από ιδιαίτερη ευαισθησία και έντονες εξάρσεις, αλλά και από προσπάθεια ολοκλήρωσης του χαρακτήρα, της συμπεριφοράς και της προσωπικότητας καλείται πολλές φορές να χειριστεί καταστάσεις που δεν μπορεί να τις διαχειριστεί κατάλληλα

- οι γονείς πολλές φορές από φόβο, ντροπή, προκαταλήψεις ή άγνοια δεν ενημερώνουν σωστά τα απιδιά τους

Το σχολείο σε πολλές περιπτώσεις δεν ενημερώνει σωστά τους μαθητές και δημιουργεί εσφαλμένες εντυπώσεις

-Τα Μ.Μ.Ε. που πολλές φορές προβάλλουν εκχυδαϊσμένες μορφές σεξ και αναπαράγουν στερεότυπα σχετικά με το ρόλο των δύο φύλων

-Το κοινωνικό περιβάλλον όπου κυριαρχούν οι προκαταλήψεις, οι λανθασμένες αντιλήψεις, ο πουριτανισμός, η σεμνοτυφία, η υποκρισία και δεν επιτρέπον πολλές φορές τους νέους να σχηματίσουν υγιή αντίληψη για τα ερωτικά ζητήματα και την πραγματική αξία του έρωτα  

